section_heading: Način rada
paragraph_text: Koherer je staklena cjevčica, ispunjena kovnom piljevinom. Pločice, između kojih je piljevina, malo se stisnu tako da je električni otpor koherera velik, pa električne struje gotovo nema. Kada preko koherera prijeđu elektromagnetski valovi, preskaču električne iskre između pojedinih zrnaca piljevine. Zrnca piljevine se spoje, zbog toga se električni otpor smanji, a električno zvonce počne zvoniti. Međutim, otpor koherera ostao bi i dalje malen i zvonce bi neprestano zvonilo. Zato se batić električnog zvonca tako namjesti da udara i po kohereru, pa zvonjenje odmah prestane kad nestanu valovi.